Trabant 601 kombi

Egyszerű konstrukció, és meglepően sok hely. Az első szériás 601 Universal, azaz kombi igazi családi autó volt a 60-as években, de áruszállításra is sokan használták. Ma már igazi ritkaságnak számít, pláne ilyen szép állapotban, ez az 1967-es példány.

A gömbölyded 600-ast 1963-ban leváltó, szögletesebb 601-es Trabant elődjétől örökölte hajtásláncát és egyszerű szerkezetű - elöl-hátul keresztlaprugós, hátul oldalanként független - futóművét is. Fontos újdonság volt, hogy első oldalablakai letekerhetőek lettek (korábban tolósak voltak), de közben eltűntek az oldalfalak díszlécei, elöl pedig megjelent a hűtőmaszk.

Alu kilincsén osztozott a Wartburggal, az IFA-val, a Barkasszal és a Roburral is.

Üres tömege 40, terhelhetősége 35 kilóval nőtt (1040 kg és 650 kg), a csomagtér alapesetben is 450 literre duzzadt, a hátsó ülés ledöntésével pedig akár 1,4 m3-es szabad teret használhatott ki a tulajdonos.

Egyesben-kettesben jól húz a kombi, de 50 km/h felett kifullad. Ha tovább tapossuk, lassacskán és erőlködve eléri a mágikus 100 km/h-s végsebességét.